Komisijos reglamentas (EB) Nr. 2691/1999
1999 m. gruodžio 17 d.
dėl Tarybos reglamento (EB) Nr. 1172/98 dėl krovinių vežimo keliais statistinių ataskaitų įgyvendinimo taisyklių
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. gegužės 25 d. Tarybos reglamentą (EB) Nr. 1172/98 dėl krovinių vežimo keliais statistinių ataskaitų [1], ypač į jo 9 straipsnį,
kadangi:
(1) Pagal Reglamento (EB) Nr. 1172/98 5 straipsnį Komisija turi nustatyti valstybių narių duomenų perdavimo tvarką.
(2) Minėto reglamento 5 straipsnyje nurodytu pereinamuoju laikotarpiu būtina tiksliai nurodyti tarptautinio vežimo šalių kodus.
(3) Dviejų skirtingų šalių kodavimo sistemų, nurodytų Reglamento (EB) Nr. 1172/98 A ir G prieduose, naudojimas yra nesuderinamas su efektyviu valstybių narių duomenų perdavimu.
(4) Pageidaujama sudaryti naują šalių kodų sąrašą, remiantis NUTS regionų kodų sistema.
(5) Turi būti padaryti atitinkami pakeitimai Reglamento (EB) Nr. 1172/98 A ir G prieduose.
(6) Šiame reglamente išdėstytos priemonės atitinka Statistikos programų komiteto, įsteigto pagal Tarybos sprendimą Nr. 89/382/EEB Euratomas [2], pateiktą nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1172/98 iš dalies keičiamas taip:
1. A priedo A2 skyriaus 7 punkto tekstas pakeičiamas taip:
"7. Tranzitu pervažiuotos šalys (ne daugiau kaip penkios), koduojamos pagal G priedą."
2. G priedas pakeičiamas pagal šio reglamento priedą.
2 straipsnis
Šis reglamentas įsigalioja dvidešimtą dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. gruodžio 17 d.